Tolong jelaskan mengenai Mosasaur dalam bahasa melayu

Mosasaur (dari bahasa Latin Mosa = 'Sungai Meuse', dan Yunani σαύρος sauros = 'biawak') merupakan reptilia laut gergasi yang pupus. Tinggalan fosilnya mula-mula sekal ditemui di sebuah kuari batu kapur di Maastricht dekat sungai Meuse pada tahun 1764. Mosasaur mungkin berevolusi dari  makhluk skuamata separa akuatik yang dikenali sebagai aigialosaur yang lebih serupa wajahnya dengan biawak zaman sekarang pada awal Usia Kapur. Dalam 20 juta tahun yang terakhir dalam Usia Kapur (Turonia-Maastrichtia), dengan kepupusan Ichthyosaurus dan kemerosotan plesiosaur, mosasaur menjadi pemangsa laut yang utama.